**„ŠKOLSKÉ BRÁNY BEZ ŠIKANY“**

**Výtvarná súťaž pre žiakov ZŠ, 8-ročných gymnázií a ZUŠ mesta Trnava**

**Vyhlasovateľ**

Úrad práce, sociálnych vecí a rodiny Trnava, koordinátor ochrany detí pred násilím

**Organizátori**

Trnavské osvetové stredisko v Trnave v zriaďovateľskej pôsobnosti Trnavského samosprávneho kraja

Mesto Trnava

**Poslanie súťaže**

Poslaním výtvarnej súťaže je podnecovanie detí a mládeže k zamysleniu a diskusii o problémoch týkajúcich sa rovesníckeho násilia, šikanovania a kyberšikanovania, nielen v školskom prostredí, vytváranie možností na vyjadrenie ich vlastného názoru a postoja k danej problematike, motivácia k vzájomnej spolupráci prostredníctvom skupinovej práce a v neposlednom rade vytváranie priestoru na prezentáciu ich vlastnej tvorby.

Výtvarná súťaž sa realizuje v súvislosti s implementáciou Národného projektu Podpora ochrany detí pred násilím a plnením cieľov Národnej stratégie na ochranu detí pred násilím.

**Časový harmonogram súťaže**

Vyhlásenie súťaže: september 2019

Uzávierka súťaže: 31.3.2020

Otvorenie výstavy a vyhodnotenie súťaže: 2.6.2020 v priestoroch Domu hudby Mikuláša Schneidera – Trnavského, Trnava

**Súťažné kategórie**

**Základné školy Základná umelecká škola 8-ročné gymnáziá**

**1. – 4. ročník** jednotlivec jednotlivec jednotlivec

skupinová práca skupinová práca skupinová práca

**5. – 9. ročník** jednotlivec jednotlivec

skupinová práca skupinová práca

**Téma súťaže**

„Školské brány bez šikany“

**Podmienky súťaže**

Do súťaže je možné poslať výtvarné práce vytvorené ľubovoľnou výtvarnou technikou **vo formáte minimálne A4 a maximálne A1.**

**Súťažné práce je potrebné označiť nasledovnými údajmi: názov práce, meno a priezvisko žiaka, vek, trieda, súťažná kategória, adresa školy, meno pedagóga.**

Do súťaže **budú zaradené** práce priestorové a aj trojrozmerné.

Práce nerolujte a neprehýbajte!

**Hodnotenie a ocenenie prác**

Vyhlasovateľ súťaže vymenuje trojčlennú odbornú porotu, ktorá súťaž vyhodnotí a udelí ceny v každej súťažnej kategórii (max 3 ceny v jednej kategórii).

Porota si vyhradzuje právo neudeliť niektorú z cien, prípadne ceny prerozdeliť.

Vyhlasovateľ si vyhradzuje právo pri propagácii podujatia publikovať jednotlivé výtvarné práce bez nároku autora na honorár.

Výstava ocenených a vybraných prác bude inštalovaná v júni 2020 v priestoroch Domu hudby Mikuláša Schneidera – Trnavského, ul. M. Schneidera – Trnavského 5, Trnava a potrvá do 30.6.2020.

Výsledky súťaže budú zverejnené na webových stránkach organizátorov.

**PRÁCE JE POTREBNÉ DORUČIŤ DO 31.3. 2020 NA ADRESU:**

Mestský úrad v Trnave, Odbor vzdelávania, športu a kultúry - referát škôl a školských zariadení, pani Zuzana Jedličková, Trhová  3, 917 71 Trnava.

**Kontakt a bližšie informácie**

Mgr. Anna Pekárová, Trnavské osvetové stredisko v Trnave, pekarova.anna@zupa-tt.sk, 033/ 5511 537

**Mgr. Juraj Janček, PhD., Úrad práce, sociálnych vecí a rodiny Trnava**, juraj.jancek@upsvr.gov.sk, 033/ 2440 620

 